Όμπλαστ του Σμολένσκ

Το Όμπλαστ του Σμολένσκ (ρωσικά: Смоленская область, ανεπίσημα γνωστή και ως Σμολένστσινα, ρωσικά: Смоле́нщина) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Σημαντικότερες πόλεις του είναι η πρωτεύουσα Σμολένσκ (326.861 κάτοικοι - απογραφή 2010) και η Βιάζμα (57.101) Στα βόρεια του όμπλαστ βρίσκεται ο ποταμός Δνείπερος. Το όμπλαστ του Σμολένσκ συνορεύει με τα όμπλαστ της Μόσχας, της Καλούγκα, του Μπριάνσκ, του Τβερ, του Πσκοφ, καθώς και τη Λευκορωσία από δυτικά. Το κλίμα είναι εύκρατο ηπειρωτικό. Η πόλη Σμολένσκ είναι κέντρο παραγωγής τροφίμων. Κύριοι τομείς της τοπικής οικονομίας είναι η παραγωγή τροφίμων αλλά και η παραγωγή ηλεκτρικής ενέργειας. Άλλος ένας τομέας της τοπικής οικονομίας είναι η γεωργία αλλά και η κτηνοτροφία.

 Η περιφέρεια ιδρύθηκε στις 27 Σεπτεμβρίου 1937. Συνορεύει με τις περιφέρειες Πσκοφ (στα βόρεια), Τβερ (στα βορειοανατολικά), Μόσχας (στα ανατολικά), Καλούγκας (στα νότια), Μπριάνσκ (στα νοτιοδυτικά), καθώς και με τις λευκορωσικές περιφέρειες Μογκίλεφ και Βιτέμπσκ στα δυτικά και βορειοδυτικά, ως μέρος του συνόρου Ρωσίας-Λευκορωσίας. Ο κύριος ποταμός της περιοχής είναι ο Δνείπερος και οι παραπόταμοι του, οι Ντέσνα, Βοπ και Βιάζμα. Από τη λεκάνη του Βόλγα υπάρχει ο παραπόταμος του Βόλγα Βαζούζα Γκζατ και ο Ουγκρά, παραπόταμος του ποταμού Οκά. Στα βορειοδυτικά περνά ένα μικρό τμήμα του δυτικού Ντβινά και του παραπόταμου του Κάσπλια. Μεταξύ των κύριων ταμιευτήρων που προμηθεύουν με νερό τη Μόσχα είναι οι Βαζούζσκι Γιαούζα και οι ταμιευτήρες στα βορειοανατολικά, ο ταμιευτήρας του Σμολένσκ στο βορρά κοντά στο Λάκε και ο ταμιευτήρας του Ντεσνογκόρσκ κοντά στο Ντεσνογκόρσκ. Το κλίμα της περιφέρειας Σμολένσκ είναι παρόμοιο με αυτό της περιφέρειας Μόσχας, αλλά λίγο πιο θερμό τον χειμώνα μιας και βρίσκεται πιο δυτικά από αυτή. Τα καλοκαίρια είναι σύντομα, θερμά και βροχερά, ενώ οι χειμώνες είναι μακροί, ψυχροί και χιονισμένοι. Οι μέσες θερμοκρασίες Ιανουαρίου είναι -9 °C και τον Ιούλιο φτάνει τους 17 °C, ενώ στο νότιο μέρος φτάνουν τους -8 °C τον Ιανουάριο και 18 °C τον Ιούλιο. Η μέση βροχόπτωση φτάνει τα 630 με 720 χιλιοστόμετρα. Επί σοβιετικής εποχής, την εξουσία μοιράζονταν τρία άτομα: ο γενικός γραμματέας του τοπικού παραρτήματος του ΚΚΣΕ (ο οποίος είχε τη μεγαλύτερη εξουσία στην περιοχή), ο πρόεδρος του σοβιέτ (δηλαδή της τοπικής νομοθετικής συνέλευσης) και ο πρόεδρος της εκτελεστικής επιτροπής της περιφέρειας. Από το 1991 ο κυβερνήτης και το κοινοβούλιο εξουσιάζουν την περιοχή. Το κοινοβούλιο εκλέγεται από τον λαό, ενώ ο κυβερνήτης είτε είναι διορισμένος είτε εκλεγμένος. Το σημαντικότερο έγγραφο στο κράι είναι η χάρτα του όμπλαστ του Σμολένσκ, το καταστατικό της περιοχής. Η νομοθετική συνέλευση περνά τους νόμους, τα ψηφίσματα και άλλες νομικές πράξεις και επιβλέπει την τήρηση των νόμων. Η κυβέρνηση του όμπλαστ είναι το υψηλότερο πολιτικό όργανο που ασχολείται με τη διακυβέρνηση του όμπλαστ. Η διοίκηση στηρίζει το έργο του κυβερνήτη που είναι ο ανώτατος αξιωματούχος στην περιοχή και δρα ως εγγυητής της τήρησης του καταστατικού του Όμπλαστ τηρώντας το σύνταγμα της Ρωσίας. Κυβερνήτης σήμερα (Απρίλιος 2021) είναι ο Αλεξέι Οστρόφσκι. Η περιφέρεια αποτελείται από 25 επαρχίες και 2 πόλεις, οι οποίες διαιρούνται σε 15 πόλεις, 12 οικισμούς αστικού τύπου και 302 αστικούς θύλακες. Πληθυσμός: Ο πληθυσμός στην απογραφή του 2010 ήταν 985.537 κάτοικοι, 1.049.574 το 2002 και 1.158.299, ακολουθώντας μια τάση αποπληθυσμού που συμβαίνει και σε άλλες περιφέρειες της χώρας. 2012Γεννήσεις: 10.289 (10.5 ανά 1000 άτομα) Θάνατοι: 16.318 (16.7 ανά 1000 άτομα) Συνολική γονιμότητα:2009 - 1.40 | 2010 - 1.38 | 2011 - 1.40 | 2012 - 1.43 | 2013 - 1.48 | 2014 - 1.53 | 2015 - 1.52 | 2016 - 1.52(εκτίμηση) Σύμφωνα με την απογραφή του 2010 οι κύριες εθνοτικές ομάδες της περιφέρειας ήταν οι παρακάτω: Ρώσοι: 94.6% Ουκρανοί: 1.3% Λευκορώσοι: 1.3% Αρμένιοι: 0.5% Άλλοι: 2.3% 41.457 άτομα εγγράφησαν από διοικητικές βάσεις δεδομένων και ως εκ τούτου δεν είχαν τη δυνατότητα να δηλώσουν ότι ανήκουν σε κάποια εθνότητα. Εκτιμάται ότι η αναλογία των εθνοτήτων σε αυτή την ομάδα είναι η ίδια με τις δηλωμένες εθνότητες. Σύμφωνα με μια έρευνα του 2012 το 19.5% του πληθυσμού της περιφέρειας ανήκει στη Ρωσική Ορθόδοξη Εκκλησία, το 7% είναι Χριστιανοί που δεν ταυτίζονται με κάποιο δόγμα, το 3% είναι Ορθόδοξοι που δεν ανήκουν σε κάποια εκκλησία ή ανήκουν σε άλλη, μη ρωσικής προέλευσης ορθόδοξη εκκλησία, το 2% είναι Παλαιοί Πιστοί, το 1% είναι Ροντνόβεροι (σλαβική θρησκεία), το 0.4% είναι Ρωμαιοκαθολικοί. Το 45% των ερωτηθέντων δηλώνει ότι είναι πνευματικοί αλλά μη θρησκευόμενοι, ένα 13% είναι άθεοι και ένα 9.1% ανήκει σε άλλες θρησκείες ή δεν απάντησε στην έρευνα. Ισαάκ Ασίμοφ, γεννημένος στο Πετρόβιτσι. Γιούρι Γκαγκάριν, γεννημένος στο Κλιούσινο. Σμουέλ Σνέρσον, γεννημένος στο Λιουμπαβίτσι. Ιβάν Σιντορένκο Αντρέι Νικολάγιεβιτς Τιχόνοφ, γεννημένος στο Γκαγκάριν. Μιχαήλ Τουχατσέφσκι Συντριβή του πολωνικού προεδρικού αεροσκάφους (2010) Σφαγή του Κατύν Κατάλογος προέδρων της Δούμας της περιφέρειας του Σμολένσκ Επίσημη ιστοσελίδα